CELEX: C2007/297/04
Language: da
Date: 2007-12-08 00:00:00
Title: Sag C-184/05: Domstolens dom (Tredje Afdeling) af 27. september 2007 — Twoh International BV. mod Staatssecretaris van Financiën (anmodning om præjudiciel afgørelse fra Hoge Raad der Nederlanden, Nederlandene) (Sjette momsdirektiv — artikel 28c, punkt A, litra a), første afsnit — levering inden for Fællesskabet — momsfritagelse — ingen pligt for skatte- og afgiftsmyndighederne til at indsamle beviser — direktiv 77/799/EØF — gensidig bistand mellem medlemsstaternes kompetente myndigheder inden for området direkte og indirekte skatter — forordning (EØF) nr. 218/92 — administrativt samarbejde inden for området indirekte skatter)

8.12.2007   
            
            
               DA
            
            
               Den Europæiske Unions Tidende
            
            
               C 297/3
            
         Domstolens dom (Tredje Afdeling) af 27. september 2007 — Twoh International BV. mod Staatssecretaris van Financiën (anmodning om præjudiciel afgørelse fra Hoge Raad der Nederlanden, Nederlandene)
   (Sag C-184/05) (1)
   
   (Sjette momsdirektiv - artikel 28c, punkt A, litra a), første afsnit - levering inden for Fællesskabet - momsfritagelse - ingen pligt for skatte- og afgiftsmyndighederne til at indsamle beviser - direktiv 77/799/EØF - gensidig bistand mellem medlemsstaternes kompetente myndigheder inden for området direkte og indirekte skatter - forordning (EØF) nr. 218/92 - administrativt samarbejde inden for området indirekte skatter)
   (2007/C 297/04)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: Twoh International BV.
   
      Sagsøgt: Staatssecretaris van Financiën
   Sagens genstand
   Anmodning om præjudiciel afgørelse — Hoge Raad der Nederlanden — fortolkning af artikel 28 c, punkt A, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), sammenholdt med Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte skatter (EFT L 336, s. 15), som ændret ved direktiv 92/12/EØF, og med Rådets forordning (EØF) nr. 218/92 af 27. januar 1992 om administrativt samarbejde inden for området indirekte skatter (moms) (EFT L 24, s. 1) — salg og transport til en anden medlemsstat for købers regning — manglende meddelelse af relevante oplysninger fra modtagermedlemsstatens kompetente myndighed — forpligtelse eller ej for afgangsmedlemsstatens myndigheder til at anmode modtagermedlemsstatens kompetente myndigheder om oplysninger og i givet fald tage hensyn til disse
   Konklusion
   Artikel 28c, punkt A, litra a), første afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 95/7/EF af 10. april 1995, sammenholdt med Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte og indirekte skatter, som ændret ved Rådets direktiv 92/12/EØF af 25. februar 1992, og med Rådets forordning (EØF) nr. 218/92 af 27. januar 1992 om administrativt samarbejde inden for området indirekte skatter, skal fortolkes således, at skatte- og afgiftsmyndighederne i den medlemsstat, hvorfra goder forsendes eller transporteres som led i en levering inden for Fællesskabet, ikke er forpligtet til at anmode om oplysninger hos myndighederne i den medlemsstat, som varerne ifølge leverandørens angivelser er sendt til.
   
      (1)  EUT C 217 af 3.9.2005.